鉛筆

鉛筆，係筆嘅一種，係可以用嚟喺紙上面寫嘢、畫嘢。未用過嘅鉛筆一般長 16 cm。

鉛筆嘅「鉛」係石墨混合物，叫做「芯」，直徑 2 mm，石墨嘅外面包層木。有啲鉛筆嘅另一頭可以黐嚿膠擦喺度。鉛筆特別嘅地方就係寫出嚟嘅嘢可以容易咁用膠擦擦乾淨。用倔咗一係用鉛筆刨刨尖；唔係就用刀批尖佢，鉛筆就會越刨越短，得返 2 – 3 cm 嗰陣就揸唔倒，叫「鉛筆頭」，有人會掉咗佢，慳家嘅會繼續用。

炭筆 
鉛筆即係炭筆，鉛筆嘅石墨硬度適中，用嚟寫字用多。炭筆有唔同嘅硬度，用嚟畫畫多。一般嚟講，鉛筆平啲，炭筆貴啲。

整法 

現代鉛筆嘅芯由石墨粉、黏土粉加水撈均，整成一條長賴賴、好似意粉嘅嘢，跟著放條嘢入個窯度燒，燒好嗰條嘢浸入熱油或者蠟裏面，等啲蠟滲咗入去啲窿仔度，可以寫得順啲，呢啲叫「筆芯」。跟著用杜松或者雪松木板𠝹幾條嘅坑，放啲筆芯落去，再將一塊一樣有坑嘅板黐上去，切開就變成一支支嘅鉛筆，就整完。

筆
碳